Zaseknutie krčnej chrbtice
Dobrý deň,

rada by som sa poradila ohľadom vhodného krému/gélu (bezpečný počas tehotenstva), na uvoľnenie krku (seklo ma v krku zrejme od klimy po dlhsej ceste autom a neviem otocit hlavu do jednej strany).

Ďakujem pekne.
Dobrý deň,
ďakujeme za Vašu otázku.
Počas tehotenstva je v opodstatnených prípadoch možné krátkodobé používanie
krémov
/
gélov
s obsahom účinnej látky ibuprofén (okrem posledného trimestra tehotenstva). Krém/gél sa môže používať iba na malú plochu kože.
Na zmiernenie bolesti chrbta je vhodné taktiež aplikovať suché teplo napríklad vo forme gélových vankúšikov
Dr.Max Hot & Cold Therapy
, ktoré sú vhodné na opakované použitie.
V prípade, že sa Vám ťažkosti nezlepšia, je potrebné ďalšiu liečbu konzultovať s lekárom.
Prajem skorú úľavu od ťažkostí.
S pozdravom
PharmDr. Veronika Kiabová